Vymedzenie pojmu a predmetu sociálnej patológie, základné pojmy, 

sociálna patológia a sociálna deviácia
Sociálna patológia je súhrnný pojem na označenie chorých, nenormálnych, všeobecne nežiaducich foriem správania. Patria sem aj sankcionované formy deviantného správania , ako aj štúdium príčin ich vzniku a existencie.“  (Ondrejkovič, 1999. str. 5)

Hroncová uvádza, že „ pojem sociálna patológia má viacero významov. Označuje vednú disciplínu, študijný predmet a tiež spoločensky nežiaduce, chorobné javy v spoločnosti.“ (Hroncová, 2004, str. 6) 

Predmet skúmania sociálnej patológie = 

nežiaduce javy, chorobné javy v spoločnosti, ktoré označujeme pojmom sociálno - patologické javy. 

Tieto javy sú predmetom skúmania viacerých vied. Zaoberá sa nimi ... sociológia, ... psychológia, medicína, biológia, kriminológia, sociálna pedagogika, sociálna práca a iné. (Hroncová, 2004)

Kto zaviedol pojem sociálna patológia?

Anglický filozof a sociológ Herbert Spencer, ktorý hľadal prepojenie medzi biologickou a sociálnou patológiou. Okrem neho veľkú pozornosť skúmaniu sociálnopatologických javov venoval aj Durkheim. (Hroncová, 2004) 

Durkheim považoval sociálnu patológiu „za vedu o chorobách a nepriaznivých skutočnostiach, činoch a správaní, ktoré sa odchyľujú od stanovených noriem, ale sú súčasne organickou súčasťou života sociálnych celkov.“ (Ondrejkovič, 2000, s. 9)
SOCIÁLNO- PATOLOGICKÉ JAVY

V minulosti boli za sociálno- patologické javy ( 19 a 20) storočie považované najmä:

·  samovražednosť, 

·  alkoholizmus, 

·  homosexualita, 

·  prostitúcia, 

·  rozvodovosť, 

·  nezamestnanosť 

·  a vojna. 

Neskôr sa k nim pridali narkománia, drogové závislosti, násilie a agresivita, patológia rodiny a pohlavné choroby.

SOCIÁLNO- PATOLOGICKÉ JAVY (podľa Ondrejkoviča (2001)

·  Kriminalita a delikvencia, 

·  patologické závislosti (drogová, kultová a hráčska....), 

·  samovražednosť, 

·  prostitúcia a pohlavné choroby, 

·  patológia rodiny, xenofóbia a rasizmus, agresivita a šikanovanie. 
NEŽIADUCE JAVY

·   Chudoba, 

·   nezamestnanosť, 

·   dopravná nehodovosť 

·    iné odchýlky.
Aký je vzťah medzi sociálnou patológiou a sociálnou prácou?

Sociálna práca predstavuje integrovanú disciplínu, ktorá sa zaoberá problematikou sociálnej patológie nielen teoreticky, ale i prakticky, a to dokonca v prevažnej miere ako sociálna služba, ochotná i schopná riešiť individuálne, skupinové, prípadne prostredníctvom sociálnej politiky i celospoločenské sociálne problémy, vrátane sociálno - patologických javov 
Základné pojmy v sociálnej patológii
· normy a sankcie 

          - sociálne normy

          - skupinové normy

          - právne normy

·    anómia

·   sociálna deviácia

·   sociálno -  patologické javy

·   subkultúra

SOCIÁLNE NORMY 

·   sú regulátorom v sociálnych vzťahoch,

·   sú vyjadrením očakávaní spoločnosti od svojich členov v ich sociálnych rolách.

Každý má svoje miesto v spoločnosti a je žiaduce, keď sú presne vymedzené očakávania a požiadavky. Sociálne normy nám uľahčujú život a orientáciu v spoločnosti. 
Definícia sociálnej normy - STRIEŽENEC

„Sociálne normy vystupujú ako prvok sociálnych vzťahov záväzný pre každého človeka osobitne. Sociálne normy sú významným regulátorom sociálnych vzťahov a procesov, upravujú a vymedzujú formy sociálnej interakcie vo vnútri sociálneho útvaru. So sociálnymi normami súvisia aj sociálne role, ktoré sa zostavujú z celého radu sociálnych noriem a tvoria referenčný systém správania v určitej sociálnej pozícii.“  (Strieženec, 1995, str.130) 

Sociálnu normu tvorí jej vnútorný obsah a hranice.

Vnútorný obsah normy tvoria jednotlivé povolenia, príkazy a zákazy a všetky formy správania, ktoré sú z hľadiska danej normy prijateľné.
Štruktúrou normy rozumieme to, či je norma jednotná alebo vnútorne diferencovaná, či pripúšťa len jednu formu správania alebo určitý rozsah rôznych prejavov a správania..

TOLERANČNÝ LIMIT 

vyznačuje sa ním väčšina noriem (pripúšťa určitý rozsah správania, ktoré sa síce odchyľuje od ideálnej konformity, ale ešte nie je považované za deviantné. Deviantným správaním sa stáva až po prekročení hranice normy, t.j. ak je odchýlka od normatívnych požiadaviek a očakávaní natoľko významná, že prekračuje možnosti tolerancie v danej komunite.

VLASTNOSTI SOCIÁLNEJ NORMY

Kudrjavcev (1988) udáva 3 základné vlastnosti sociálnej normy:

1. užitočnosť - norma plní určité funkcie v záujme spoločnosti ako celku, či niektorých jej

skupín

2. záväznosť - jedinci a skupiny, pre ktorých príslušná norma platí, sú povinní sa ňou riadiť

3. realizovateľnosť v správaní - norma sa musí prejavovať v konkrétnom správaní osôb, pre

ktoré platí.
ĎALŠIE VLASTNOSTI SOCIÁLNYCH NORIEM

Závažnosť normy - určuje, za ako významné sú považované požiadavky a očakávania obsiahnuté v danej norme v príslušnej sociálnej jednotke
Dynamika normy - vyjadruje vývoj a zmeny normy (jej obsahu, významu, legitimity a spôsobu aplikácie) v čase: dá sa sledovať historickými porovnávacími štúdiami
Relatívnosť normy - vyjadruje rozdiely v jej platnosti v rôznych spoločnostiach, kultúrach, lokalitách, komunitách a sociálnych skupinách a vo vzťahu k rôznym osobám, podmienkam a situáciám.
Konsenzualita normy - vyjadruje, aký podiel členov sociálnej jednotky sa zhodne na jej obsahu, význame, legitimite a spôsobe aplikácie

VYSOKOKONSENZUÁLNE  NORMY

·  majú vzťah k základným spoločenským potrebám a hodnotám

·  jedinec sa im učí prevažne v priebehu primárnej socializácie v rodinách

·  pokiaľ ide o ich platnosť, význam, obsah a spôsob aplikácie, existuje vysoká zhoda i  medzi príslušníkmi rôznych spoločenských skupín a tried a sú v spoločnosti všeobecne známe a uznávané

· napr. k nim patrí zákaz vraždy, znásilnenia, či incestu
NÍZKOKONSENSUÁLNE NORMY

·  vzťahujú sa k menej významným spoločenským potrebám a hodnotám

·  jedinec sa im učí skôr behom sekundárnej socializácie v mimorodinných inštitúciách

·  konsenzus týkajúcí sa ich platnosti, obsahu, významu a spôsobu aplikácie medzi rôznymi

·  jedincami a skupinami v spoločnosti je nízky

·  patria sem napr. normy estetické, móda v obliekaní, niektoré pravidlá sexuálneho správania, dopravné predpisy
Konsenzualita sociálnych noriem tvorí kontinuum medzi hypotetickými krajnými bodmi od "absolútneho konsenzu" k "absolútnemu nekonsenzu".
Absolútny konsenzus 

·  Všetci členovia sociálnej jednotky sa zhodujú na platnosti, obsahu, význame a spôsobe aplikácie danej normy a v hodnotení ich prekročení (sankciou)
Absolútny nekonsenzus 

·  Každý člen sociálnej jednotky má na platnosť, obsah, význam a spôsob aplikácie normy iný názor a inak  hodnotí deviáciu voči nej.

ANÓMIA
·  doslovný preklad z iných jazykov - bezzákonnosť 

·  stav, keď viac menej v spoločnosti prestávajú platiť sociálne normy a zákony

·  oslabenie sociálnej kontroly vedie k stavom sociálnej dezintegrácie, k nedostatočnej sociálnej regulácii a k sociálno- deviantnému správaniu

·  všeobecná tolerancia k osobným záujmom, ich uprednosťnovanie pred záujmami celku je výrazom sociálnej korózie, tá môže vyústiť do rozkladu  celého normatívneho systému spoločnosti – anómia.
SOCIÁLNA DEVIÁCIA

Deviácia - akákoľvek odchýlka od normálnej štruktúry, či funkcie a môže sa vyskytovať u ktoréhokoľvek javu v prírode alebo v spoločnosti.

Sociálna deviácia - odchýlka od sociálneho správania, ktoré je spoločnosťou očakávané, či formálnymi alebo neformálnymi sociálnymi normami vyžadované.
DEFINÍCIA SOCIÁLNEJ DEVIÁCIE

Podľa Ondrejkoviča (2001) predstavuje sociálna deviácia podtriedu sociálneho správania a súčasne termín na označenie odchýlky od očakávaného štandardizovaného a inštitucionalizovaného správania, ktoré predpisuje sociálna norma, platná v určitej spoločnosti, skupine, sociálnom útvare. Centrálnym pojmom teórií sociálnej deviácie sa preto stáva správanie.

Na úrovni každej sociálnej deviácie rozoznávame:
1. Subjekt

2. Objekt 

3.   Ciel' 

4.   Dôsledok
Ďalšie pojmy používané v soc. patológii 

·   Deviantný akt – je podmienený interakciou medzi aktérom a prostredím,

·  deviantná kariéra,

·  deviantná identita a rola.
